Aki Tykki

Aki Tykki (oikealta nimeltään Jussi Ranta, s. 18. syyskuuta 1975 Joensuu) on suomalaisen Happoradio-yhtyeen laulaja ja perustajajäsen. Hän sanoittaa ja säveltää yhtyeen kappaleet yhdessä kitaristi AH Haapasalon kanssa. Aki Tykki osallistui Vain elämää -televisiosarjaan keväällä 2018. Tykin ensimmäinen sooloalbumi Junantuoma ilmestyi helmikuussa 2024.

 Nuoruus ja muusikonuran alku 

10-vuotiaana Aki Tykki aloitti säveltämisen muun muassa Michael Jacksonin, Dingon ja Milos Formanin Amadeus-elokuvan innoittamana. Nuori Aki ei tuolloin vielä osannut soittaa mitään soitinta, mutta kirjoitti sävellyksensä sattumanvaraisesti kirjoittamalla nuotteja peräkkäin paperille. Pojan isän sanoittama sävellys äänitettiin ja lähetettiin Kevään sävel -kilpailuun. Kolmensadan osallistujan joukosta se sijoittui noin sijalle 150.

Ala-asteen neljännellä luokalla Tykki alkoi ottamaan pianotunteja, ja 12-vuotiaana hän pyrki Joensuun musiikkiopistoon soittamaan pianoa. Pääsykokeissa Tykki soitti urkuversion Mozartin 40. sinfonian G-mollissa. Musiikkiopiston pop-jazz-puolella hän opiskeli pianonsoittoa viisi vuotta.

Yläasteikäisenä Aki Tykki innostui Neljä Ruusua -yhtyeen musiikista ja alkoi perustaa bändiä. Tykki lainasi luokkakaverinsa kitaraa. Musiikkikirjan sointutaulukoiden avulla hän opetteli soittamaan joitakin ikivihreitä. Pian Tykki jo alkoikin tehdä omia kappaleita.

 Sydänyö 

Yhdessä Tero Suihkon ja Miki Piin kanssa Aki Tykki perusti yhtyeen, jonka nimeksi tuli Sydänyö, Stephen Kingin kirjan mukaan. Yhtyeen ensimmäisiä kappaleita olivat Perhosentappo ja Bakteerilapsonen, joista ensimmäistä on soitettu myös Happoradion keikoilla. Suihkon jätettyä bändin, paikalle tuli Markku DeFrost. Yhdessä Tykki, Pii, DeFrost ja Teemu Metsälä jatkoivat Sydänyössä jonkin aikaa. Basisti Teemu Metsälän lähdettyä bändi jatkoi vielä eri basistien kanssa. Sydänyö teki urallaan viitisenkymmentä keikkaa. Myöhemmin Happoradion kappaleina tunnetut Nolla ja Happoa olivat olemassa jo Sydänyön aikoihin.

Aki Tykki muutti Joensuusta Helsinkiin armeijan jälkeen vuonna 1996. Pian sen jälkeen Sydänyö lopetti. Miki Pii ja Aki tekivät yhä kappaleita, joista esimerkiksi ”Pois Kalliosta” ilmestyi vuonna 2003 Happoradion ensimmäisellä albumilla Asemalla. Vuonna 2001 Markku DeFrost muutti myös Helsinkiin, ja he perustivat Tykin kanssa Happoradion.

 Yksityiselämä 
Aki Tykki avioitui varhaiskasvatuksen opettaja ja Mutsi jyrää -sarjakuvien piirtäjän Tuulia Rannan kanssa vuonna 2013, ja heillä on kaksi yhteistä lasta. Pariskunta erosi kesällä 2024.

 Julkaisut 

 Happoradio 










 Muuta 
Happoradion lisäksi Aki Tykki soittaa osa-aikaisena urkuja Rakkauden Remonttimiehet -yhtyeessä ja on toiminut Poor Seamus -yhtyeen tuottajana ja äänittäjänä yhdessä AH Haapasalon kanssa. Lisäksi Aki Tykillä on sivuprojekti nimeltään Aki Tykki ja Kanuunaorkesteri, jonka nimissä Tykki esitti SuomiLOVE-ohjelmassa coverkappaleen ”Mä haluun sun” ja levytti Karpo-elokuvan tunnuskappaleen ”Totuuden tiellä”.

 Studioalbumit 
 Nimi Julkaisutiedot Junantuoma Julkaistu: 23. helmikuuta 2024
 Levy-yhtiö: Universal Music / Isolla Music
 Formaatti: digitaalinen

 Singlet 
 Vuosi Kappale Listasijat Albumi Radio 2018 ”Kauan”(cover / Danny) — Vain elämää – kausi 8, ensimmäinen kattaus(eri esittäjiä)  ”Valmis”(cover / Scandinavian Music Group) — ”Tuntematon potilas”(cover / Arttu Wiskari) — Vain elämää – kausi 8, toinen kattaus(eri esittäjiä)  ”Helium­pallo”(cover / PMMP) — ”Perhosten yö”(Mira Luoti & Aki Tykki) (cover / Aikakone) — ”Odota”(cover / Aikakone) — 2023 ”Satulinna, Satumaa” 55  Junantuoma 2024 ”Junantuomat” 40  ”Onnekkaimmat” —

 Kappaleet, joilla Aki Tykki on mukana 
 Vuosi Kappale Listasijat Albumi Single Lataus Radio Nokia 2014 ”Bum bum bum”(cover / Jari Sillanpää) —  —  92   — Mikä mahtaa olla in(Irina) ”Kukkia vai sidontaa”(cover / Jiri Nikkinen) —  —  —  — 2015 ”Värifilmi” 1   18   49   20  Nikke tulee kotiin(Nikke Ankara) 2016 ”Suomi­poppia”(myös Irina, Ilkka Alanko ja Jukka Takalo) —  —  —  — — 2018 ”Pelon hetkellä”(Sana) —  —  —  — — 2020 ”Uuden edessä”(Toivon kärki) 2   —  2   — — 2021 ”Aina ikävä jonnekin” —  —  81   — Kunnioittaen, Danny(Danny) 2022 ”Täydellinen puolikas”(Mira Luoti) —  —  85   —  2023 ”Aina huomenna sun”(Brädi)  —  —  —  —  2025 ”Kummitteleeks tääl”(Sana)  —  —  —  — 

 Lähteet 

Luokka:Suomalaiset rocklaulajat
Luokka:Suomalaiset säveltäjät
Luokka:Suomalaiset sanoittajat
Luokka:Vuonna 1975 syntyneet
Luokka:Elävät henkilöt